CELEX: 62011TN0589
Language: fi
Date: 2011-11-17 00:00:00
Title: Asia T-589/11: Kanne 17.11.2011 — Phonebook of the World v. SMHV — Seat Pagine Gialle (PAGINE GIALLE)

4.2.2012   
            
            
               FI
            
            
               Euroopan unionin virallinen lehti
            
            
               C 32/28
            
         Kanne 17.11.2011 — Phonebook of the World v. SMHV — Seat Pagine Gialle (PAGINE GIALLE)
   (Asia T-589/11)
   2012/C 32/58
   Kannekirjelmän kieli: englanti
   
      Asianosaiset
   
   
      Kantaja: Phonebook of the World (Pariisi, Ranska) (edustaja: asianajaja A. Bertrand)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Seat Pagine Gialle SpA (Milano, Italia)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisointiviraston (tavaramerkit ja mallit) toisen valituslautakunnan asiassa R 1541/2010-2 4.8.2011 tekemän päätöksen;
            
         
               —
            
            
               kumoamaan numerolla 161380 rekisteröidyn yhteisön tavaramerkin ”PIAGINE GIALLE”, jonka vastapuolena valituslautakunnassa oleva osapuoli on rekisteröinyt luokkiin 16 ja 35;
            
         
               —
            
            
               velvoittamaan vastaajan korvaamaan tästä menettelystä aiheutuvat oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Rekisteröity yhteisön tavaramerkki, jonka mitättömäksi julistamista on vaadittu: Sanamerkki ”PAGINE GIALLE” luokkiin 16 ja 35 kuuluvia tavaroita ja palveluja varten — Yhteisön tavaramerkkirekisteröinti nro 161380
   
      Yhteisön tavaramerkin haltija: Vastapuoli valituslautakunnassa
   
      Yhteisön tavaramerkin mitättömäksi julistamista koskevan vaatimuksen esittäjä: Kantaja
   
      Mitättömäksi julistamista koskevan vaatimuksen perustelut: Mitättömäksi julistamista vaatinut osapuoli perusti vaatimuksensa neuvoston asetuksen (EY) N:o 2007/2009 52 artiklan 1 kohdan a alakohtaan, toisin sanoen siihen, että yhteisön tavaramerkki oli rekisteröity neuvoston asetuksen (EY) N:o 207/2009 7 artiklan 1 kohdan c ja d alakohdan vastaisesti
   
      Mitättömyysosaston ratkaisu: Mitättömäksi julistamista koskevan vaatimuksen hylkääminen
   
      Valituslautakunnan ratkaisu: Valituksen hylkääminen
   
      Kanneperusteet: Neuvoston asetuksen N:o 207/2009 52 artiklan 1 kohdan alakohtaa on rikottu yhdessä 7 artiklan 1 kohdan b–d alakohdan kanssa, koska valituslautakunta on kieltäytynyt soveltamasta yhteisön oikeuden yleisiä periaatteita ja erityisesti periaatteita, jotka on vahvistettu asiassa T-322/03, Telefon & Buch v. SMHV — Herold Business Data (WEISSE SEITEN), annetussa tuomiossa, ja se on lisäksi kieltäytynyt soveltamasta omaa päätelmäänsä, jonka mukaan italialainen yleisö ei pidä sanoja ”PAGINE GIALLE” erottamiskykyisinä.